**Elisabeth Shueová** (angl. Elisabeth Judson Shue; \* 6. október 1963, Wilmington, Delaware, USA) je americká herečka, ktorá bola nominovaná na prestížne ocenenie Academy Awards, za jej herecký výkon vo filme *Zanechať Las Vegas* (1995). Známa je aj rolou Julie Finlay v televíznom seriáli *Kriminálka Las Vegas*  (2000 – 2015).

Detstvo a mladosť
-----------------

Shueová sa narodila v meste Wilmington, v štáte Delaware.Jej otec je právnik a developera nehnuteľností, ktorý bol prezidentom International Food and Beverage Corporation. Jej matka bola viceprezidentkou v divízii privátneho bankovníctva Chemical Bank Corporation. Jej rodičia sa rozviedli keď mala Shueová deväť rokov. Má nemecký a anglický pôvod.

Kariéra
-------

Počas štúdia na Columbia High School začala Shueová účinkovať v televíznych reklamách. Objavila sa v niekoľkých vedľajších úlohách vo filmoch, kde vystupovala pod menom Lisa Shue. 

Výraznejšiu rolu mala v celovečernom filme *Karate Kid*, z roku 1984. V roku 1986 hrala po boku herca Terencea Stampa vo filme *Link*. Za svoj herecký výkon vo filme bola nominovaná na ocenenie The Saturn Awards. 

V roku 1988 sa objavila vo filme *Koktejl* po boku hercov ako Tom Cruise, Kelly Lynch a Gina Gershon. O rok neskôr, sa pripojila k hereckému obsadeniu filmu *Návrat do budúcnosti 2* a objavila sa aj v tretej časti s názvom *Návrat do budúcnosti 3*, z roku 1990. 

V roku 1990 účinkovala aj v divadelných prestaveniach na Broadwayi. V roku 1995 si zahrala rolu prostitútky vo filme *Zanechať Las Vegas*. Jej herecký výkon bol pozitívne prijatý filmovými kritikmi a získala mnoho filmových nominácii, vrátane Academy Awards, Zlatý glóbus či SAG. 

V roku 1997 ju obsadil Woody Allen do jednej z úloh vo filme *Pozor na Harryho*, kde hrala po boku Demi Moore, Robina Williamsa a Stanleyho Tucciho. 

V roku 1999 si zahrala vo filme *Molly: Stratený svet*. O rok neskôr hrala vo filme *Muž bez tieňa*. V roku 2004 hrala vo filme *Tajomná pokožka*. V roku 2009 hosťovala v televíznom seriáli *Larry, kroť sa*.

V roku 2012 sa pripojila k hereckému obsadeniu dvanástej série televízneho seriálu *Kriminálka Las Vegas* , v ktorom účinkovala až do roku 2015.

V roku 2018 si zahrala v akčnom filme *Prianie smrti* spoločne s Bruceom Willisom a Patrickom Stewartom. O rok neskôr, si zahrala v prvej sérii televízneho seriálu *The Boys*. V roku 2023 si zahrala vo filme *The Good Half* a hosťovala v televíznom seriáli *Gen V*. 

Shueová sa venuje aj dabingu.

Súkromný život
--------------

Shueová je od roku 1994 vydatá za filmového režiséra Davisa Guggenheima, s ktorým má tri deti.

Iné projekty
------------

Externé odkazy
--------------

* Elisabeth Shueová v Internet Movie Database (po anglicky)
* Elisabeth Shueová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Elisabeth Shue na anglickej Wikipédii.*

| * z
* d
* u
Držiteľky ceny Independent Spirit Awards za najlepší ženský herecký výkon |
| --- |
| 1985 - 1990 | 
* 1985 Geraldine Pageová
* 1986 Isabella Rosselliniová
* 1987 Sally Kirklandová
* 1988 Jodie Fosterová
* 1989 Andie MacDowellová
* 1990 Anjelica Hustonová

 |
| 1991 - 2000 | 
* 1991 Judy Davisová
* 1992 Fairuza Balková
* 1993 Ashley Juddová
* 1994 Linda Fiorentino
* 1995 Elisabeth Shueová
* 1996 Frances McDormandová
* 1997 Julie Christieová
* 1998 Ally Sheedy
* 1999 Hilary Swanková
* 2000 Ellen Burstynová

 |
| 2001 - 2010 | 
* 2001 Sissy Spaceková
* 2002 Julianne Moore
* 2003 Charlize Theronová
* 2004 Catalina Sandino Moreno
* 2005 Felicity Huffmanová
* 2006 Shareeka Epps
* 2007 Ellen Page
* 2008 Melissa Leo
* 2009 Gabourey Sidibe
* 2010 Natalie Portman

 |
| 2011 - 2020 | 
* 2011 Michelle Williamsová
* 2012 Jennifer Lawrenceová
* 2013 Cate Blanchettová
* 2014 Julianne Moore
* 2015 Brie Larson
* 2016 Isabelle Huppertová
* 2017 Frances McDormandová
* 2018 Glenn Closová
* 2019 Renée Zellwegerová
* 2020 Carey Mulliganová

 |
| od 2021 | 
* 2021 Taylour Paige

 |

Autoritné údaje: